**Արձանագրություն**

**,,12.03.2025թ.,, ք. Բերդ**

 Սույն թվականի մարտի 12-ին, ժամը՝ 1500-ին Բերդի համայնքապետարանում տեղի ունեցավ 2026 թ.-ին համայնքում իրականացվելիք սուբվենցիոն ծրագրերի վերաբերյալ հանրային քննարկումներ:

**Օրակարգ**

Բերդ համայնքում 2026 թ.-ին իրականացվելիք սուբվենցիոն ծրագրերի վերաբերյալ հանրային քննարկումներ

 Հանրային քննարկմանը ներկա էին.

* Բերդ խոշորացված համայնքի ղեկավարը
* Բերդ խոշորացված համայնքի ղեկավարի տեղակալները
* Բերդ համայնքի մանկապարտեզ ՀՈԱԿ-ների աշխատակիցներ
* Բերդի համայնքապետարանի աշխատակիցներ
* Բերդի համայնքային գրադարանի ներկայացուցիչներ
* Բերդի Ժիրայր Անանյանի անվան մշակույթի տան աշխատակիցներ
* Բերդի Գնել Մեջլումյանի անվան մանկապատանեկան մարզադպրոցի աշխատակիցներ
* Բերդի երաժշտական և արվեստի դպրոցի ներկայացուցիչներ
* Բերդ համայնքի Վարագավան բնակավայրի վարչական ղեկավարը
* Հասարակական կազմակերպություններից ներկայացուցիչներ
* Համայնքի ակտիվ երտասարդները

**Ելույթ ունեցան**

Բացման խոսքով հանդես եկավ Բերդ խոշորացված համայնքի ղեկավար՝ Աստղիկ Հակոբյանը:

Բերդ համայնքի ղեկավարի տեղակալ, հանրային լսումների, քննարկումների կազմակերպման և անցկացման պատասխանատու Մհեր Պապյանը հանրային քննարկմանը ներկայացրեց 2026 թ.-ին համայնքում իրականացվելիք սուբվենցիոն ծրագրերը և մանրամասներ գալիք տարվա ընթացքում իրականացվելիք հետևյալ ծրագրերի վերաբերյալ.

* Բերդ համայնքի Պառավաքար, Վարագավան, Վերին Ծաղկավան, Տավուշ, Ներքին Կարմիր Աղբյուր, Իծաքար, Չինարի, Մովսես, Չորաթան, Արծվաբերդ, Նորաշեն և Բերդ բնակավայրերում ներհամայնքային ճանապարհների սալիկապատում բնական տուֆ քարով:
* Բերդ համայնքի Մովսես, Չորաթան , Նավուր և Չինչին բնակավայրերի խմելու ջրի արտաքին ջրատարերի կառուցում, Այգեձոր և Ներքին Կարմիր Աղբյուր բնակավայրերում խմելու ջրի ջրաչափերի տեղադրում:
* Բերդ համայնքի Վարագավան, Վերին Ծաղկավան, Տավուշ, Նավուր, Չինչին, Արծվաբերդ և Բերդ բնակավայրերում նոր գիշերային լուսավորության համակարգերի կառուցում:
* Բերդ համայնքի Բերդ քաղաքի Մաշտոցի 12, Մաշտոցի 29 և Խորենացի 43 շենքերի բակային տարածքների հիմնանորոգում ասֆալտապատման եղանակով:
* «Բերդ համայնքում շրջակա միջավայրի պահպանությունը բարելավելու նպատակով կենտրոնական աղբավայրում անհրաժեշտ ենթակառուցվածքների կառուցման և տեսակավորման հոսքագծի ներդրում» :

Հանրային քննարկման արդյունքում մասնակիցները հավանության արժանացրին ներկայացված և իրականացվելիք սուբվենցիոն ծրագրերը:

Վարող՝ Մհեր Պապյան/Բերդ համայնքի ղեկավարի տեղակալ/

Արձանագրող՝ Աննա Նավասարդյան /Քարտուղարության, քաղաքացիների սպասարկման և անձնակազմի կառավարման բաժնի պետ/